ЛIэщIыгъуэ куэд зи ныбжь
«Адыгэ псалъэ» газетым и лэжьакIуэхэу пщIэ зыхуэсщIхэ!
ЛДПР партми си щхьэми къабгъэдэкIыу сынывохъуэхъу фи IэщIагъэм епха махуэшхуэмкIэ — Урысей печатым и махуэмкIэ!
А махуэр пыщIащ мыхьэнэшхуэ зиIэ Iуэхум — 1703 гъэм щIышылэм и 13-м Пётр Езанэм и унафэкIэ Урысейм дунейм къыщытехьащ къэралым япэ дыдэу щытрадза газетыр — «Ведомости» зыфIащар. Урысей журналистикэм зегъэужьыныр и лъабжьэ хъуащ Урысейм и политикэ гъащIэм, тхылъымпIэкIэ тедзауэ къыдэкIхэрщ цIыхухэм я Iуэху еплъыкIэхэмкIэ щызэхъуажэ IэнатIэу, зи чэзу Iуэхухэм, ныкъусаныгъэхэм ятеухуа тхыгъэхэр къызытехуэу лIэщIыгъуэкIэрэ къекIуэкIар. Печатырщ щIэныгъэри литературэри япэкIэ зыгъэкIуэтар, Урысейм и ехъулIэныгъэхэр щIы хъурей псом хэIущIыIу щызыщIар.
Урысей печатыр мыхъуамэ, дунейм щызэлъащIысынутэкъым урыс классикхэм, философ щэджащэхэм, критикхэм я IэдакъэщIэкIхэр. Газетхэр, журналхэр сыт щыгъуи щытащ щIэныгъэншагъэм, пцIымрэ гунэфагъымрэ зэрапэщIэт Iэщэ лъэщу.
Фи IэнатIэм ехъулIэныгъэхэр щызыIэрывгъэхьэну, сыткIи фефIэкIуэну, мурад нэхъ ин дыдэхэм фалъэIэсыну, фи къалэмыр жану, дэрэжэгъуэ фи куэду, зэIузэпэщу фыпсэуну, фэри фи Iыхьлыхэми узыншагъэ быдэ фиIэну сынывохъуэхъу.
ЖИРИНОВСКИЙ Владимир,
ЛДПР партым и унафэщI.
